OpenLLM-France/wikimedia huggingface dataset:
# Dover (Oklahoma)

Dover és un poble dels Estats Units a l'estat d'Oklahoma. Segons el cens del 2000 tenia 367 habitants.

## Demografia

Segons el cens del 2000, Dover tenia 367 habitants, 138 habitatges, i 98 famílies. La densitat de població era de 457,1 habitants per km².
Dels 138 habitatges en un 42% hi vivien nens de menys de 18 anys, en un 53,6% hi vivien parelles casades, en un 9,4% dones solteres, i en un 28,3% no eren unitats familiars. En el 26,1% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,6% tenia menys de 18 anys, un 8,7% entre 18 i 24, un 30% entre 25 i 44, un 19,3% de 45 a 60 i un 10,4% 65 anys o més.
L'edat mediana era de 34 anys. Per cada 100 dones de 18 o més anys hi havia 94,6 homes.
La renda mediana per habitatge era de 34.219 $ i la renda mediana per família de 36.563 $. Els homes tenien una renda mediana de 24.583 $ mentre que les dones 18.636 $. La renda per capita de la població era de 17.287 $. Entorn de l'11% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Dover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Lophotis

Lophotis és un gènere d'ocells de la família dels otídids (Otididae). Aquests piocs salvatges habiten en sabanes de l'àrea afrotròpica.

## Taxonomia

Segons la classificació del Congrés Ornitològic Internacional (versió 2.5, 2010) aquest gènere conté tres espècies:
* sisó del Sahel (Lophotis savilei).
* sisó d'Oustalet (Lophotis gindiana).
* sisó crestat (Lophotis ruficrista).
Aquestes espècies eren incloses al gènere Eupodotis.

## Referències

* ↑ Winkler, David W.; Billerman, Shawn M.; Lovette, Irby J. «Bustards (Otididae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.otidid1.01species_shared.bow.project_name. ISSN: 2771-3105.
* ↑ «Family Otididae (Bustards)». A: del Hoyo, Josep; Elliott, Andrew; Sargatal, Jordi (eds.). Handbook of the birds of the world. Volume 3, Hoatzin to Auks,. Barcelona : Lynx Edicions, 1992, p. 240-273. ISBN 978-84-87334-10-8.
* ↑ IUCN «Lophotis savilei» (en anglès). BirdLife International: The IUCN Red List of Threatened Species 2017:, 01-10-2016. DOI: 10.2305/iucn.uk.2017-3.rlts.t22691955a118859689.en.
* ↑ IUCN «Lophotis gindiana» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22691960a93330878.en.
* ↑ IUCN «Lophotis ruficrista» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22691965a93331085.en.
# Konotopovka

Konotopovka - Конотоповка (rus) - és un poble (un khútor) de l'óblast de Bélgorod, a Rússia. El 2010 tenia 54 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Josep I del Sacre Imperi Romanogermànic

Josep I (Viena, 26 de juliol de 1678 - 17 d'abril de 1711) fou emperador del Sacre Imperi Romanogermànic, arxiduc d'Àustria, rei d'Hongria i de Bohèmia.
Fill de Leopold I del Sacre Imperi Romanogermànic i de la comtessa Elionor del Palatinat-Neuburg. Net per via paterna de l'emperador Ferran III, emperador romanogermànic i de la infanta Maria Anna d'Espanya i per via materna de l'elector Felip Guillem I, elector palatí i de la landgravina Elisabet Amàlia de Hessen-Darmstadt.
L'any 1699 contragué matrimoni a la ciutat imperial amb la princesa Amàlia Guillema de Brunsvic-Lüneburg, filla del duc Joan Frederic de Brunsvic-Lüneburg. La parella va tenir tres fills:
* SAIR l'arxiduquessa Maria Josepa d'Àustria, nada a Viena el 1699 i morta a Dresden el 1757. Es casà amb el rei August III de Saxònia.
* SAIR l'arxiduc Josep Leopold d'Àustria, nat a Viena el 1700 i mort el 1701.
* SAIR l'arxiduquessa Maria Amàlia d'Àustria, nada a Viena el 1701 i morta a Múnic el 1756. Es casà amb l'elector i emperador Carles VII del Sacre Imperi Romanogermànic.
Educat en l'estricta etiqueta de la cort austríaca pel príncep Dietrich Oto von Salm esdevingué un excel·lent lingüista i alhora un veritable poliglota. L'any 1687 rebé la Corona d'Hongria i el títol de rei de Romans que l'identificaven inequívocament com a hereu d'Àustria i del Sacre Imperi Romanogermànic.
L'any 1705 succeí a la corona austríaca al seu pare, Leopold I del Sacre Imperi Romanogermànic, i es concentrà en la lluita contra les tropes franceses durant la Guerra de Successió Espanyola. Recolzà explícitament la causa del seu germà el príncep Carles d'Àustria per aconseguir la corona hispànica, d'acord amb el Pacte mutu de successió que va promoure Leopold entre els arxiducs Josep i Carles.
Durant el govern de l'emperador Josep, el príncep Eugeni de Savoia-Soissons desenvolupà diverses campanyes al nord d'Itàlia en contra de les tropes del rei francès, Lluís XIV de França, i recolzà monetàriament i amb homes les tropes del britànic duc de Malborough a Flandes i Alemanya.
Malgrat tot, durant aquest període l'emperador hagué de fer front a una forta revolta a Hongria en contra el poder habsburguès. Després de pacificar el territori hongarès, el monarca no exercí una forta repressió política amb la qual cosa guanyà certa popularitat al país.
Josep fou un dels primers monarques a demostrar certa aversió en contra dels jesuïtes. Aquesta aversió la mostrarien altres monarques europeus posteriorment. Fou un enamorat de les arts, la música i la caça.
Josep inicià certes gestions per proclamar una Pragmàtica Sanció en favor de l'abolició de la Llei Sàlica. Aquesta política continuà en el govern del seu germà.

## Referències

* ↑ «Joseph I, Holy Roman emperor» (en anglès). [Consulta: 10 maig 2019].
* ↑ Holborn, Hajo. A History of Modern Germany (en anglès). vol.1 (1648-1840). Princeton University Press, 1982, p. 128. ISBN 0691007969.
# Fei Xiaotong

Fei Xiaotong O Fei Hsiao-Tung (2 de novembre de 1910 – 24 d'abril de 2005) fou un antropòleg i sociòleg xinès. Va ser un investigador pioner i professor de sociologia i antropologia; conegut per la seva recerca sobre els grups ètnics de la Xina, per ser un activista social i per la seva tasca de divulgació introduint fenòmens socials i culturals de la Xina a la comunitat internacional. Va treballar com a professor de sociologia a la Universitat de Pequín.

## Referències

* ↑ Boorman, Howard L. «"Fei Hsiao=t'ung». A: Biographical Dictionary of Republican China. II. Nova York: Columbia University Press, 1968, p. 17–19.
# Callistemon pinifolius

Callistemon pinifolius és una espècie de planta de la família de les Mirtàcies, endèmica de Nova Gal·les del Sud. És un arbust perenne que es troba a una gran varietat de sòls, als llocs humits. És una espècie que s'usa com a planta ornamental.

## Referències

* ↑ «Callistemon pinifolius». PlantNET - New South Wales Flora Online. Royal Botanic Gardens & Domain Trust, Sydney Australia. [Consulta: 3 novembre 2009].
* ↑ «Callistemon pinifolius» a EOL. Data consulta: 28 de març de 2014.
# Drest VIII

Drest VIII, també conegut amb el nom de Drest mac Talorgan (o amb la forma Drust), va ser rei dels pictes del 780 al 781.
La Crònica picta, en el seva còpia manuscrita de 1317 (Grup B) atribueix tan sols un any de regnat a Drest VIII, tot i que versions més antigues li'n donen fins a cinc. Segons James E. Fraser seria el fill de Talorgan mac Fergus, germà d'Óengus I, mort el 750 en un combat contra els bretons de Strathclyde, i hauria regnat conjuntament amb el seu cosí Talorgan mac Unuist sobre una part del regne «citra Monoth».

## Referències

* ↑ Calise, 2002, p. 213.
* ↑ Skene, 1867, p. 7.
* ↑ Fraser, 2009, p. 329.

## Bibliografia

* Ashley, Mike. British Kings & Queens (llibre). Londres: Robinson, 2014. ISBN 1-84119-096-9.
* Colgrave, Bertram. The Life of Bishop Wilfrid by Eddius Stephanus (llibre). Cambridge: Cambridge University Press, 1927. ISBN 978-0-521-31387-2..
* Forbes Skene, William. Chronicle of the Picts and the Scots (llibre). Edimburg: H.M General Register House, 1867.
* Forbes Skene, William. Celtic Scotland (llibre). Forgotten Books, 2010. ISBN 978-144008053-1.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
* Skene, W. F.. Chronicles Of The Picts,Chronicles Of The Scots, And Other Early Memorials Of Scottish History (llibre). Edimburg: H.M General Register House, 1867. «Reimprès per Kessinger Publishings's (2007) ISBN 1432551051»
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
* Williams, Ann; Smyth, Alfred P.; Kirby, D. P.. A bibliographical dictionary of Dark Age Britain (llibre). Londres: Seaby London, 1997, p. 220. ISBN 1-8526-4047-2.
# La Salut de Collbató

La Salut de Collbató és una ermita de Collbató (Baix Llobregat) inclosa a l'Inventari del Patrimoni Arquitectònic de Catalunya.

## Descripció

De planta rectangular i sostre a dues vessants. Presenta un campanar d'espadanya que corona la façana. La sagristia es troba adossada a l'ermita. Davant l'entrada hi ha esglaons d'accés. La porta és un arc ogival amb flors d'estil modernista al capitell. La façana està decorada per arcs cecs, tres a cada banda. A sobre la porta i sota el campanar hi ha tres arcs ogivals.

## Història

Va ser reconstruïda després de la Guerra Civil. El dilluns de Pasqua s'hi celebra un aplec.

## Referències

* 1 2 «La Salut de Collbató». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].
# Oreolalax

Oreolalax és un gènere d'amfibis anurs de la família Megophrydae. Es distribueixen pel sud-oest de la Xina, zones adjacents del Vietnam i, potser, també a Laos.

## Taxonomia

* Oreolalax chuanbeiensis
* Oreolalax granulosus
* Oreolalax jingdongensis
* Oreolalax liangbeiensis
* Oreolalax lichuanensis
* Oreolalax major
* Oreolalax multipunctatus
* Oreolalax nanjiangensis
* Oreolalax omeimontis
* Oreolalax pingii
* Oreolalax popei
* Oreolalax puxiongensis
* Oreolalax rhodostigmatus
* Oreolalax rugosus
* Oreolalax schmidti
* Oreolalax weigoldi
* Oreolalax xiangchengensis

## Referències

* Informació sobre aquest gènere d'amfibis. (anglès)
# Konoplianka

Konoplianka (en rus: Коноплянка) és un poble de l'óblast d'Uliànovsk, a Rússia, que en el cens del 2010 tenia 57 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Fonts de Rubió

Les Fonts de Rubió és una surgència del terme municipal de Monistrol de Calders, al Moianès.
Estan situades a 490 m d'altitud, a la mateixa llera de la riera de Sant Joan, al sud-oest de la masia de Rubió, en un lloc on el riu passa entre roques, que hi porten el cabal d'aigua que surt per les escletxes de la llera del riu.
L'aigua surt tot l'any a la mateixa temperatura, i en èpoques hivernals provoca una lleugera boirina que, juntament amb el borbolleig que s'hi dona, fan de testimoni del lloc on són les Fonts de Rubió.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* Institut Cartogràfic de Catalunya
# Fei Yu-ching

Fei Yu-ching (費玉清) (Taipei, 17 de juliol de 1955), nascut amb el nom de Chang Ien-ching (張彥亭), és un cantant, compositor i presentador de televisió taiwanès, popularment conegut per ser el cantant de la cançó viral Yi Jian Mei.

## Biografia

Chang Ien-ching va nàixer en Taipei el 17 de juliol de 1955. Fill de pares xinesos, era el més jove de tres fills. La seua germana major Chang Ien-chiung (張彥瓊) va ser una cantant coneguda pel seu nom artístic Jenny Fei (費貞綾) fins que va fer-se monja budista el 1991 amb el nom de Heng Shu (恆述法師). El seu germà gran Chang Fei (張菲) també és cantant i una personalitat televisiva.
El 1973, juntament amb al seu germà, va començar a actuar en diversos espectacles televisius cantant-ne els temes musicals, que van esdevindre més famosos que els propis espectacles. Ha cantat nombroses cançons com "Yi Jian Mei" (Una tallada de pruna), "Oda a la República de la Xina" i " Cançó de bona nit" (晚安曲). Al 1979 aquesta última cançó va ser escollida per China Television Company per anunciar la fi les emissions diàries i va ser batejada com "Cançó de cloenda" (打烊歌). El 1996, a la 7a edició dels Premis Melodia Daurada, el seu àlbum Cançó de bona nit (晚安曲) va guanyar el premi Millor àlbum en mandarí, i ell va ser nominat al Millor cantant en mandarí.
De 1993 a 1998, Fei va produir i presentar amb el seu germà Chang Fei, el programa Els Germans Fantàstics (龍兄虎弟) de Taiwan Television. Fei es va fer famós pels seus acudits sexuals, les cançons improvisades i la imitació de famosos, pel que es va guanyar el sobrenom de "minà religiós" (un ocell conegut per la seua capacitat d'imitar la veu humana).
El 2006, va presentar 千里之外 (Faraway) un duet amb el cantant Jay Chou, dins del seu àlbum Still Fantasy. El febrer de 2008, va actuar a l'especial de l'Any Nou xinès de CCTV-4, cantant una versió en solitari de 千里之外 (Faraway).
El setembre 2018, Fei va anunciar la seva retirada de la indústria de la televisió amb una gira de concerts al febrer, març i maig de 2019 en Macau, Xangai, Singapur i Taipei, tot i que finalment la seva gira es va estendre fins a octubre.
El 2020, la cançó "Yi Jian Mei" (popularment coneguda com "Xue hua piao piao bei feng xiao xiao") va esdevindre viral com a mem d'internet i va arribar a la part alta de la taula de cançons de Spotify a països occidentals com Noruega, Suècia, Finlàndia i Nova Zelanda.

## Vida personal

El 1981, es va comprometre amb Chie Yasui, una actriu japonesa, però va haver de cancel·lar el casament perquè la família de Yasui esperava que Fei visquera a la residència matrilocal, es canviara la nacionalitat a japonesa i deixara la seva carrera a Taiwan. D'ençà que és solter.

## Referències

* ↑ «Veteran singer Fei Yu-ching to retire following farew». , 04-10-2018 [Consulta: 5 octubre 2018].
* ↑ «Event Detail Page | Singapore Sports Hub». www.sportshub.com.sg. [Consulta: 27 maig 2019].
* ↑ «How a hit Chinese song from the 80s became a global meme» (en anglès). South China Morning Post, 01-06-2020. [Consulta: 20 juny 2020].
* ↑ 吳品瑤. «引退多時〈一剪梅〉突歐美爆紅 費玉清情路至憾「永不可得心愛的她」 – 娛樂» (en Chinese (Taiwan)). China Times. [Consulta: 23 juny 2020].
# Campionat britànic de trial 1972

La temporada de 1972 del Campionat britànic de trial fou la 23a edició d'aquest campionat, organitzat per l'ACU. El calendari oficial constava de 10 proves puntuables, celebrades entre el 19 de febrer i el 3 de desembre.

## Classificació final

| Posició | Pilot | Motocicleta | Punts |
| 1 | Malcolm Rathmell | Bultaco | 91 |
| 2 | Martin Lampkin | Bultaco | 77 |
| 3 | Gordon Farley | Montesa | 73 |
| 4 | Alan Lampkin | Bultaco | 56 |
| 5 | Dave Thorpe | OSSA | 50 |
| 6 | Jack Galloway | ? | 49 |
| 7 | Rob Shepherd | Montesa | 49 |
| 8 | ? | ? | ? |
| 9 | ? | ? | ? |
| 10 | ? | ? | ? |

## Referències

* «Great Britain - 1972» (en anglès). trialonline.org. [Consulta: 19 març 2023].
# Districte de Boulogne-sur-Mer

El Districte de Boulogne-sur-Mer és un dels 7 districtes amb què es divideix el departament francès del Pas de Calais, a la regió dels Alts de França. Té 8 cantons i 75 municipis i el cap del districte és la sotsprefectura de Boulogne-sur-Mer.

## Cantons

cantó de Boulogne-sur-Mer-Nord-Est - cantó de Boulogne-sur-Mer-Nord-Oest - cantó de Boulogne-sur-Mer-Sud - cantó de Desvres - cantó de Marquise - cantó d'Outreau - cantó de Le Portel - cantó de Samer

## Vegeu també

* Cantons del Pas de Calais
# LHA

LHA és un programa freeware de compressió de dades, així com el nom de l'extensió del format d'arxiu associat.
Va ser creat en 1988 per Haruyasu Yoshizaki (吉崎栄泰, Yoshizaki Haruyasu), i anomenat originalment com a LHarc. Una versió totalment refeta de LHarc, anomenada LHx, fou llançada amb el nom de LH. Posteriorment va ser reanomenada com a LHA per a evitar el conflicte de noms amb la nova utilitat LH ("load high") del MS-DOS 5.
Actualment el seu ús està molt restringit, excepte al Japó, on encara hui continua utilitzant-se. LHA va ser usat per id Software per a comprimir els arxius d'instal·lació dels seus primers jocs, com per exemple Doom. LHA ha estat portat a molts sistemes operatius, i és el principal format de compressió als ordinadors Amiga, gràcies principalment a la seua utilització a Aminet, el major repositori de programari per a Amiga. Aminet va utilitzar una implementació de LHA per a Amiga realitzada per Stefan Boberg.
Microsoft ha llançat un afegit per a Windows XP que permet obrir els arxius LHA com si foren carpetes (de la mateixa manera que Windows XP fa amb els arxius ZIP). Aquest afegit ha sigut llançat únicament per al mercat japonés.

## Referències

* ↑ «Microsoft 圧縮 (LZH 形式) フォルダ よく寄せられる質問 (FAQ)».

## Enllaços externs

* Llista de recursos sobre LHA Arxivat 2007-02-05 a Wayback Machine.
# Kristiansund

* No s'ha de confondre amb Kristiansand, un municipi del comtat de Vest-Agder.
Kristiansund és un municipi situat al comtat de Møre og Romsdal, Noruega. Té 24.526 habitants (2016) i té una superfície de 87.54 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Kristiansund - Lloc web oficial
# Can Bonet

* No s'ha de confondre amb Cal Bonet.
«Can Bonet» té aquests significats:
* Can Bonet (Besalú), edifici al municipi de Besalú (Garrotxa)
* Can Bonet (Hostalric), edifici al nucli urbà del municipi de Hostalric (Selva)
* Can Bonet (Montcada i Reixac), torre d'estiueig al municipi de Montcada i Reixac (Vallès Occidental)
* Can Bonet (Sant Climent de Llobregat), masia
* Can Bonet d'Avall, masia de Santa Susanna (Maresme)
* Sa Colla de Can Bonet, associació folklòrica sense ànim de lucre del municipi de Sant Antoni de Portmany, a l'Illa d'Eivissa
# Bâton Rouge (pel·lícula de 1985)

Bâton Rouge és una pel·lícula francesa del 1985 dirigida per Rachid Bouchareb. El guió neix d'una notícia autèntica a la qual s'al·ludeix al final de la pel·lícula. El títol fa referència a Memory Hotel de Mick Jagger.

## Sinopsi

En una ciutat als afores de París, Karim, Abdenour i Mozart busquen petites feines d'actor. El pare de Karim li assegura que algun dia es convertirà en algú important. Abdenour, orfe, promet al seu germà que aviat es podrà retirar del benestar social. Mozart, un saxofonista, somia amb anar a Amèrica, a Baton Rouge, Louisiana, que considera la capital de la música blues.
El somni aviat es fa realitat després que Abdenour s'enamora de Becky, una jove nord-americana, i gràcies a un dels trucs del seu amic els permet a tots aconseguir bitllets d'avió a Nova York. Les seves activitats continuen a través de l'Atlàntic.

## Repartiment

* Jacques Penot: Alain Lefebvre 'Mozart'
* Pierre-Loup Rajot : Abdenour
* Hammou Graïa: Karim
* Frédéric Wizmane: Bruno
* Katia Tchenko: Directora de DASS
* Larbi Zekkal : el pare de Karim
* Elaine Foster: Victoria Paine
* Romain Bouteille: Monsieur Temporaire
* Jacques Frantz : Gestor de menjar ràpid
* Christian Charmetant: Arquitecte
* Alexandra Steinbaum: Becky

## Referències

* ↑ Baton rouge a bfi.org
* ↑ Baton Rouge a premiere.fr
* ↑ Baton rouge a unifrance.org
# Larmor-Plage

Larmor-Plage (en bretó An Arvor) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 8.428 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 5.077 | 5.877 | 5.389 | 6.373 | 8.078 | 8.470 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1965-1977 | Eugène Rémilly | |
| 1977-1989 | Edmond Le Coz | Divers droite |
| 1989-2001 | Georges Jégouzo | PS |
| 2001- | Victor Tonerre | Divers droite |

## Agermanaments

* Youghal (Irlanda), des de 1986
* Calafell (Baix Penedès), des de 2005
# PCH

PCH té els següents significats:
* Partit Comunista Hongarès, partit polític històric d'Hongria
* Partit Comunista d'Hondures, partit polític històric d'Hondures
* Pacific Coast Highway, autopista de Califòrnia
# Publi Anni

* Per a altres significats, vegeu «Publi Anni Asel·le».
Puli Anni (en llatí Publius Annius) va ser un militar romà que va viure al segle i aC.
Era tribú militar i va ser la persona que va matar Marc Antoni, l'orador, l'any 87 aC, quan aquest s'havia decantat per Sul·la. El cap del mort el va portar a Gai Mari, que havia ordenat la seva execució.

## Referències

* ↑ Valeri Màxim. De Factis Dietisque Memorabilibus IX,2,2
* ↑ Appià. Història de Roma I,72
# Fills d'un mateix déu

Fills d'un mateix déu (títol original en anglès: Edges of the Lord; en polonès: Boże skrawki) és una pel·lícula estatunidenco-polonesa dirigida per Yurek Bogayevicz estrenada el 2001. Ha estat doblada al català.

## Argument

Un jove jueu és col·locat pels seus pares en una família de pagesos polonesos. Arran de la seva fugida, té el coratge de convertir-se al cristianisme i amaga la veritat a tots els habitants així com als nombrosos nens del poble

## Repartiment

* Haley Joel Osment: Romek, nen jueu amagat
* Willem Dafoe: El capellà del poble
* Olaf Lubaszenko: Gniecio
* La mevałgorzata Foremniak: Manka
* Krystyna Feldman: Wanda
* Borys Szyc: Soldat alemany a bicicleta
* Liam Hess: Tolo
* Andrzej Grabowski: Kluba
* Olga Frycz: Maria
* Krzysztof Pieczyński: L'oficial alemany prop del tren
* Ryszard Ronczewski: Batylin
* Jerzy Gudejko: Hans, soldat alemany amb bicicleta
* Karolina Lutczyn: Amant rossa d'un oficial alemany
* Justyna Sieńczyłło: Dona en bicicleta, que acompanya els 2 soldats alemanys
* Emilian Kamiński: Franz, oficial alemany

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Fills d'un mateix déu». [Consulta: 13 juny 2018].
* ↑ «CBS News/New York Times Campaign Fundraising/Movies Poll, April 1997», 22-05-2008.